Ḩizb at-Taḩrīr

Ḩizb at-Taḩrīr (araabia: حِزْبُ التَحْرِير; 'Vabastamispartei') on rahvusvaheline panislamistlik poliitiline partei, mille eesmärgiks on ajaloolise Kalifaadi taastamine ja kõigi islamimaade ühendamine šariaadiseadustele tugineva valitsuse alla.Radical Islam in Central Asia: Responding to Hiz ut-Tahrir, International Crisis Group, 2003.

Hizb at-Tahrir suhtub vägivalda poliitilise võitluse vahendina ametlikult eitavalt ja peab süütute inimeste tapmist islamiseadustega keelatuks. Organisatsioon on aga osalenud riigipöördekatsetes ja selle ideoloogilistes tekstides on täheldatud õigustusi vägivallale. Venemaal ja Kesk-Aasia riikides loetakse parteid terroriorganisatsiooniks ja mitmes Araabia riigis on see keelatud.

Saksamaal on Hizb at-Tahrir keelatud kui antisemiitlik organisatsioon.

Kesk-Aasia riikide valitsused on oma repressiivset ja autoritaarset poliitikat põhjendanud vajadusega ohjeldada Hizb at-Tahriri.

Partei struktuuris ja ideoloogias on nähtud paralleele marksismi-leninismiga.

Partei rajas 1952. aastal Jordaania kontrolli all olnud Jeruusalemma osas Taqiuddin al-Nabhani. Organisatsiooni loomise eesmärk oli ärgitada umma uuele tõusule ja vabastada see uskmatute (kafiiride) mõtetest, seadustest ja ülemvõimust.

 Viited 

 Välislingid 
 Ḩizb at-Taḩrīri veebisait

Kategooria:Parteid
Kategooria:Islam